... સરકારી અધિકારીઓએ આ અંગેનો કોઈ પણ પુરાવો ન હોવાની વાત કરી છે.

જોકે, આ પત્રકારપરિષદમાં  સ્વાસ્થ્ય મંત્રાલયે પોતાના નિવેદનમાં જણાવ્યું હતું કે, "આ પ્રકારના મ્યુટેશનના કારણે વાઇરસને શરીરની રોગપ્રતિકારક શક્તિથી બચવાની કાબેલિયત મળે છે અને તે વધુ ચેપી બને છે."  

આ સિવાય પત્રકારપરિષદમાં હાજર અન્ય અધિકારીઓએ પણ એ વાત સ્વીકારી હતી કે વૅરિએન્ટ ઑફ કન્સર્ન પણ કોરોના વાઇરસના સામાન્ય પ્રકાર કરતાં વધુ ચેપી છે. 

જોકે, તેઓ વારંવાર વાઇરસમાં જોવા મળેલાં આ તમામ પરિવર્તનોને તાજેતરમાં કેસોમાં થયેલા વધારા સાથે કોઈ પ... બાકીનો લેખ લખો:
ીઓ કોરોના વાઇરસના યુકે વૅરિએન્ટ અને બ્રાઝિલના વૅરિએન્ટ સામે અસરકારક સાબિત થઈ છે. જ્યારે દક્ષિણ આફ્રિકાના વૅરિએન્ટ પર આ રસીઓની અસરકારકતા અંગે અભ્યાસ ચાલુ છે."

જોકે, આ અભ્યાસ બાદ ચર્ચામાં આવેલા કોરોના વાઇરસના નવા ડબલ મ્યુટેન્ટ વૅરિએન્ટ પર આ રસીની અસરકારકતા અંગે કોઈ સ્પષ્ટતા કરાઈ નહોતી.

વિભિન્ન પ્રકારના વાઇરસના જિનૉમિક વૅરિએન્ટમાં ફેરફાર થવો એ એક સામાન્ય વાત છે, આવું દરેક દેશમાં થતું હોય છે.

ભારતીય આયુર્વિજ્ઞાન અનુસંધાન પરિષદ (ICMR)ના ભૂતપૂર્વ વૈજ્ઞાનિક ડૉક્ટર રમણ ગંગાખેડકરે બીબીસીને કહ્યું કે સ્વાસ્થ્ય મંત્રાલયના નિવેદનથી એ સ્પષ્ટ નથી થતું કે તેઓ કયા પ્રકારના ડબલ મ્યુટેન્ટની વાત કરી રહ્યા છે.

તેમણે કહ્યું, "સ્વાસ્થ્ય મંત્રાલયે E484Q અને L452R મ્યુટેશન વિશે જણાવ્યું છે પરંતુ એ સ્પષ્ટ નથી કે તેઓ આ બંને મ્યુટેશનમાં ફરી વખત મ્યુટેશન થયું હોવા અંગે વાત કરી રહ્યા છે કે પછી બંને વાઇરસ એક સાથે આવીને તેમાં ફેરફાર થયો હોવાની વાત કરી રહ્યા છે."

"જોકે, આ બંને વૅરિએન્ટ વિશે સંશોધન થવાનું બાકી છે, કારણ કે તેની કેટલી અસર થશે તે કેટલું ખતરનાક છે તે કહી શકાય નહી. L452R મ્યુટેન્ટ પ્રથમ વખત અમેરિકાના કૅલિફોર્નિયામાં દેખાયો હતો અને ત્યાર બાદ સમગ્ર વિશ્વમાં ફેલાયો."

"તેનો અર્થ એ છે કે આ મ્યુટેન્ટમાં કંઈક બીજી અસર છે જે બદલાઈ રહી છે. અમેરિકાના એક પ્રાણીસંગ્રહાલયના ગોરિલ્લામાં આ વાઇરસ મળી આવ્યો હતો. પરંતુ તેનું હકારાત્મક સ્વરૂપ પણ જોવું જોઈએ. કૅલિફોર્નિયામાં તેનો પ્રભાવ ખતમ થઈ રહ્યો છે. લોકો જો કોવિડ-19 અનુરૂપ વર્તણુકનું પાલન કરે છે તો તેનો ખતરો ઓછો છે."

ડૉ. ગંગાખેડકર કહે છે કે બે વૅરિએન્ટનું એક સાથે મ્યુટેશન થઈ શકે છે અને તેઓ એકમેકમાં ભળી શકે છે. યુકે, બ્રાઝિલ અને દક્ષિણ આફ્રિકા વૅરિએન્ટમાં લગભગ આઠ-દસ મ્યુટેશન દેખાઈ ચુક્યા છે.

"વાઇરસ જ્યારે રિપ્રોડ્યૂસ કરે છે ત્યારે તે પરફેક્ટ નથી હોતો અને તે જ મ્યુટેશન હોય છે અને જ્યારે તે મ્યુટેશનની આપણા પર અસર થાય છે ત્યારે તેને વૅરિએન્ટ કહે છે."

નવો મ્યુટેન્ટ વાઇરસ કેટલો ખતરનાક હોઈ શકે છે? આ પ્રશ્નના જવાબમાં ડૉક્ટર ગંગાખેડકર કહે છે કે, "આ પ્રકારના મ્યુટેન્ટ જેવી રીતે આપણે ત્યાં મળી આવી રહ્યા છે, તેનો ચેપ જેટલા ઓછા લોકોને લાગે તે સારું છે કારણ કે જેટલો તે લોકોને લાગશે એટલો તે વધુ ને વધુ ફેલાશે."

"આ નહીં ફેલાય તો એક વૅરિએન્ટ બીજા વૅરિએન્ટ સાથે નહીં જોડાય અને આપણે ખતરાથી સુરક્ષિત રહીશું...